**Kapittel 3 Elsikkerhet**

3.1

Ved samtidig berøring av to spenningssatte deler med forskjellig spenning (potensialforskjell) eller ved berøring av en spenningssatt del og jord (jordpotensial), vil det gå strøm gjennom kroppen mellom berøringspunktene. Hva bestemmer størrelsen på strømmen gjennom kroppen ved berøring av spenningssatte elektriske ledninger og utstyr?

3.2

Strømmens virkning på kroppen er ikke bare bestemt av berøringsspenningen og av kroppsmotstanden. Vekselstrøm som stadig endrer verdi og retning virker som serie pulser for sammentrekning av muskler. Hva kan dette føre til?

3.3

Den banen strømmen følger gjennom kroppen er avgjørende for skadevirkningen. Hva kan skje når strømmen går gjennom hjerteregionen?

3.4

Hvor lenge strømmen går gjennom kroppen er avgjørende for strømskaden. Siden alle mennesker ikke er like motstandsdyktige mot skadevirkninger ved strømgjennomgang, er det fastsatt verdier for tillatte berøringsspenninger. Hva er høyeste tillatte berøringsspenning satt til?

3.5

Hvor stor strøm gjennom kroppen regnes som livsfarlig?

3.6

Ifølge § 10 i *forskrift om sikkerhet ved arbeid i og drift av elektriske anlegg* (FSE) skal det alltid etableres to sikkerhetsbarrierer ved arbeid på elektriske anlegg. Hva sier forskriften om hvilke sikkerhetstiltak som skal gjennomføres ved arbeid på et frakoblet elektrisk anlegg?

*Se link på ressurssidene.*

3.7

Hva sier *forskrift om elektriske lavspenningsanlegg* (FEL) om beskyttelse mot elektrisk støt ved normal bruk og beskyttelse mot elektrisk støt ved feil?

*Se link på ressurssidene.*

3.8

Hva sier NEK 400 om grunnleggende beskyttelse mot elektrisk sjokk?

3.9

Hvilke sikkerhetsrutiner vil du gjennomføre for å hindre at du selv eller andre blir utsatt for elektrisk sjokk under arbeid med praktiske øvinger?